**A céges vásárlóknak köszönhetően a Ford Pro már zsinórban nyolcadik éve könyvelhetett el értékesítési rekordot Európa haszongépjármű-piacán**

* 2022-ben a Ford Pro állt az európai haszonjármű- és pickup-piac élén, tovább növelve piaci részesedését tizenegy országban
* Magyarországon a Ford Pro immár 12. éve vezeti torony magasan, 26,8 százalékos részesedéssel a haszongépjármű eladásokat
* A Transit Custom lett Európa legnagyobb darabszámban értékesített egytonnás áruszállítója és a brit piac legkelendőbb járműve; emellett a Ranger immár zsinórban nyolc éve vezeti saját szegmensét Európában

**Budapest, 2023. január 16.**– 2022-ben ismét a Ford Pro állt az európai és a hazai haszonjármű-piac élén1, bebiztosítva ezzel a Ford immár nyolcadik sikeres évét, és új rekordot állítva fel az iparágban.

A Ford szervezetén belül a haszonjárművekre és a hozzájuk kapcsolódó szolgáltatásokra szakosodott Ford Pro minden idők eddigi legmagasabb, 15,0 százalékos összesített piaci részesedését érte el, miközben tizenegy piacon (Nagy-Britanniában, Németországban, Franciaországban, Olaszországban, Spanyolországban, Görögországban, Írországban, Portugáliában, Romániában, Svédországban és Törökországban) növelte éves értékesítési eredményét.

“Új rekordnak számít, hogy immár a nyolcadik egymást követő évben vagyunk piacvezetők Európában; ez is jól mutatja, mennyire megbíznak a céges vásárlók a Ford áruszállítóiban és pickupjaiban. Miközben Európa-szerte bevezetjük a szoftverek, a töltési megoldások és a szolgáltatások új platformját, arra is kiemelt figyelmet fordítunk, hogy a Ford Pro megbízható partner legyen vásárlóink számára produktivitásuk növelésében,” nyilatkozta Hans Schep, a Ford Pro vezérigazgatója.

A sikertörténet főszereplője a Ford Transit Custom volt2,3, ami tavaly újra Európa legnagyobb darabszámban értékesített egytonnás áruszállítója lett. Magyarországon tavaly 779 db Transit Custom talált gazdára, mellyel magasan, 30 százalékos piacrésszel vezeti a szegmenst. Emellett ez a modell volt legkelendőbb jármű a brit piacon, ahol a Ford immár 57 éve számít piacvezetőnek. A Ford Pro tavaly jelentette be, hogy elkészült az autó EV-változata, [a tisztán elektromos hajtású E-Transit Custom](https://media.ford.com/content/fordmedia/feu/en/news/2022/09/08/all-new--all-electric-e-transit-custom-from-ford-pro-is-set-to-s.html) modell4.

A fontos új modellek és szolgáltatások részeként a Ford Pro 2022 tavaszán mutatta be [a tisztán elektromos hajtású E-Transit](https://media.ford.com/content/fordmedia/feu/en/news/2022/04/25/ford-pro-vehicles-delivers-new-level-of-productivity-and-value-t.html) áruszállítót5, ami tavaly júniusi piacra lépése óta vezeti a kéttonnás EV áruszállítók havi értékesítési listáját Európában. Itthon ebből a modellből tavaly 111 darab talált gazdára. A Ford Pro emellett bevezette a szoftverek, töltési megoldások, szolgáltatások és finanszírozási ajánlatok integrált platformját is, amit kifejezetten arra hoztak létre, hogy felpörgessék az európai vállalkozások produktív és fenntartható működését.

2022-ben a vállalat [a vadonatúj Ford Rangert](https://media.ford.com/content/fordmedia/feu/en/news/2022/09/01/introducing-_the-pickup--ford-opens-order-books-for-striking-all.html) 3,6 is bemutatta, melynek először a legmagasabban felszerelt Raptor változata érkezik meg az európai piacokra, tovább erősítve ezzel a jármű vezető pozícióját saját szegmensében. A modell immár zsinórban nyolc éve Európa legnépszerűbb pickupjának számít. Magyarországon 44,5 százalékos részesedéssel immár 12. éve vezeti a pick-up szegmenst.

# # #

1 Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország, Svájc, Törökország

2 A Ford Transit Custom homologizált CO2-kibocsátása 171-318 g/km (WLTP), homologizált üzemanyag-fogyasztása pedig 6,5-12,1 l/100 km (WLTP).

3 Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 EU direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

4 A hivatalos, homologizált hatótávolság adatait az értékesítés megkezdéséhez közelebbi időpontban teszi közzé a Ford.

5 A WLTP vezetési ciklus szerinti számítások alapján. A 317 km-t is elérő hatótávolság (WLTP-alapú célérték) teljesen feltöltött akkumulátorra értendő, az aktuális szériától és akkumulátor-konfigurációtól függően. A tényleges hatótávolságot olyan tényezők is befolyásolhatják, mint a külső körülmények, a vezetési stílus, az út jellege, a jármű állapota, a lítiumion akkumulátor kora és állapota.

6 A Ford Ranger homologizált CO2-kibocsátása 208-315 g/km (WLTP), homologizált üzemanyag-fogyasztása pedig 7,9-13,8 l/100 km (WLTP).

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 176.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 34.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |